CELEX: 62012CN0388
Language: fi
Date: 2012-08-16 00:00:00
Title: Asia C-388/12: Ennakkoratkaisupyyntö, jonka Tribunale Amministrativo Regionale per le Marche (Italia) on esittänyt 16.8.2012 — Comune di Ancona v. Regione Marche

20.10.2012   
            
            
               FI
            
            
               Euroopan unionin virallinen lehti
            
            
               C 319/4
            
         Ennakkoratkaisupyyntö, jonka Tribunale Amministrativo Regionale per le Marche (Italia) on esittänyt 16.8.2012 — Comune di Ancona v. Regione Marche
   (Asia C-388/12)
   2012/C 319/06
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale per le Marche
   
      Pääasian asianosaiset
   
   
      Kantaja: Comune di Ancona
   
      Vastaaja: Regione Marche
   
      Ennakkoratkaisukysymykset
   
   
               1)
            
            
               Onko asetuksen (EY) N:o 1260/1999 (1) 30 artiklan 4 kohtaa tulkittava siten, että sitä, aiheutuuko käyttöoikeussopimuksesta huomattavia tuloja käyttöoikeuden luovuttajalle ja perusteetonta etua konsessionhaltijalle, voidaan arvioida vasta kun on ensin selvitetty, onko rakennelmaan kohdistunut huomattavia muutoksia?
               Mikäli ensimmäiseen kysymykseen vastataan myöntävästi,
               
                           a)
                        
                        
                           koskeeko kyseinen säännös ainoastaan fyysisiä muutoksia — siten, että toteutettu rakennelma ei vastaa rahoitettavaksi hyväksyttyä hanketta — vai koskeeko se myös toiminnallisia muutoksia, ja mikäli näin on, onko kyseessä huomattava muutos silloin, kun rakennelmaa käytetään ”myös” — mutta ei pääasiallisesti — muihin toimintoihin kuin niihin, jotka on mainittu ilmoituksessa ja/tai hakemuksessa saada osallistua rahoitukseen?
                        
                     Mikäli ensimmäiseen kysymykseen vastataan kieltävästi,
               
                           b)
                        
                        
                           sovelletaanko kyseistä säännöstä tapauksissa, joissa julkista rahoitusta käytetään sellaisten töiden toteuttamiseen, joiden hallinnointi on taloudellisesti merkityksellistä, ainoastaan töiden toteuttamisvaiheessa, vai koskeeko velvollisuus noudattaa julkisia hankintoja koskevia sääntöjä myös hallinnointia koskevan käyttöoikeussopimuksen tekemistä?
                        
                     
         
               2)
            
            
               Onko asetuksen (EY) N:o 1260/1999 30 artiklan 4 kohtaa tulkittava siten, että se seikka, että kolmannelle myönnetystä hallinnointia koskevasta käyttöoikeussopimuksesta ei aiheudu yritykselle tai julkiselle yhteisölle merkittäviä tuloja tai aiheetonta hyötyä, on loogisesti ja juridisesti selvitettävä ennakkoratkaisukysymyksen (joka koskee velvollisuutta noudattaa julkisia hankintoja koskevia menettelyjä) ratkaisemisen jälkeen vai onko selvitettäessä velvollisuutta noudattaa tarjouskilpailumenettelyä otettava huomioon myös käyttöoikeussopimukseen sovellettavat konkreettiset säännöt?
            
         
      (1)  Rakennerahastoja koskevista yleisistä säännöksistä 21.6.1999 annettu neuvoston asetus (EY) N:o 1260/1999; EYVL L 161, s. 1.